पटना. उप मुख्यमंत्री तेजस्वी प्रसाद यादव ने कहा कि पड़ोसी देशों के साथ हमारे देश के अच्छे संबंध होने चाहिए। प्रधानमंत्री नरेंद्र मोदी की पाकिस्तान यात्रा पर शनिवार को मुख्यमंत्री सचिवालय के बाहर उप मुख्यमंत्री ने कहा कि मुझे लगता है पाकिस्तान के प्रधानमंत्री नवाज शरीफ ने नमो को न्योता दिया होगा तभी वे वहां पर गए थे।
भारत और पाकिस्तान के संबंध बेहतर होने चाहिए। वैसे यह यात्रा गैर-राजनीतिक थी। लिहाजा इस पर मेरी ओर से कोई टीका-टिप्पणी करना ठीक नहीं होगा। पथ निर्माण विभाग की समीक्षा बैठक से संबंधित सवाल पर तेजस्वी ने कहा कि हमारा दो ही मुख्य एजेंडा है। पहला, राज्य में कहीं से भी पांच घंटे में पटना पहुंचने जाने लायक सड़क-संपर्क बनाना। दूसरा, सभी स्टेट हाइवे की चौड़ाई बढ़ा कर 7 मीटर किया जाना। बैठक में इसी पर बात होगी।
hin_Deva hin_Deva